Terviseamet

[info@terviseamet.ee](mailto:info@terviseamet.ee)

Teie: 04.10.2024 nr 9.3-4/24/4291-6

Meie: 16.12.2024

**Vastus Teie poolt esitatud seisukohtadele Orava IV lubjakivikarjääri keskkonnaloa taotluse keskkonnamõju hindamise aruande kohta**

Täname Teid esitatud seisukohtade eest. Orava IV lubjakivikarjääri keskkonnaloa taotluse keskkonnamõju hindamise aruande kohta esitatud seisukohtade arvestamisest annab ülevaate järgnev tabel.

|  |  |
| --- | --- |
| **Ettepanek** | **Ettepanekuga arvestamine** |
| Planeeritavalt alalt lähtuvad müratasemed ei tohi müratundlike hoonetega aladel ületada keskkonnaministri 16.12.2016 määruses nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ (edaspidi KeM määrus nr 71) lisas 1 toodud normtasemeid. | Arvestatud. Info elamuteni ulatuvate müratasemete kohta on toodud KMH aruande peatükis 8.2. Viide määrusele on lisatud peatükki 8.2. |
| Maksimaalne müratase ei tohi ületada tööstusmüra korral vastava mürakategooriaga alal müra liigile kehtestatud normtaset rohkem kui 10 dB (KeM määrus nr 71 § 6 lg 2). | Arvestatud. Info elamuteni ulatuvate müratasemete kohta on toodud KMH aruande peatükis 8.2, kuhu on lisatud ka viide määrusele. |
| Impulssmüra põhjustavat tööd võib teha tööpäevadel kell 07.00-19.00. Impulssmüra piirväärtusena rakendatakse asjakohase mürakategooria tööstusmüra normtaset. | Arvestatud. Peatükkidesse 3.1 ja 8.2 on lisatud info selle kohta, millal on lõhkamiste tegemine lubatud. |
| Karjääri töö käigus tekkivad vibratsioonitasemed ei tohi ületada sotsiaalministri 17.05.2002 määruses nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“ § 3 toodud piirväärtuseid. | Arvestatud. Info elamuteni ulatuva vibratsiooni kohta on toodud KMH aruande peatükis 8.2 ning sinna on lisatud ka viide määrusele. |
| Teavitada elanikke eelnevalt suurematest mürarikaste tööde teostamise ajast ning tööde kestusest, et vältida teadmatusest tingitud kaebusi. | Arvestatud. Ettepanek elanike teavitamise kohta on toodud peatükis 8.2. See lisati täiendavalt ka leevendavate meetmete hulka (peatükk 9). |

Lugupidamisega,

Meelis Kibena

*allkirjastatud digitaalselt*